JayJayThrowThrow/commonwealth-wiki-mix huggingface dataset:
Perahu gelibat

Perahu gelibat
imej:Perahu gelibat - tiada
Spesifikasi
Tiang Layar ? ?
Panjang m kaki inci
Lebar m kaki inci
Tinggi m kaki inci
Anak kapal minima maksima
Penerangan
Perahu gelibat adalah salah satu jenis perahu buatan Melayu. Perahu gelibat biasanya boleh dikenali dengan lunasnya yang panjang.


Perahu Gelibat atau koleh gelibat merupakan salah satu dari perahu-perahu orang Melayu.
Rujukan

* Maritime Tradition of Indonesia and South-East Asian Exhibition.
* The Encyclopedia of Malaysia: The seas, Ong Jin Eong

Gelibat
Perahu payang

Perahu payang
300px|centre|Gambar perahu Payang
Spesifikasi
Tiang Layar1
Panjang4.83 - 13.72 m kaki inci
Lebar .85 - 2.12 m kaki inci
Tinggi 0.5 - 0.82 m kaki inci
Anak kapal minima 15 orang maksima 20 orang
Penerangan
Perahu payang adalah perahu terbesar bagi menangkap ikan dan biasanya mempunyai bangau di kedua-dua belah hujung perahu sebagai tempat menyimpan tiang dan kain layar.


Perahu Payang merupakan perahu terbesar digunakan di Terengganu untuk menangkap ikan. Operasi memukatnya adalah di kawasan laut dalam menggunakan pukat payang dengan awak-awak seramai kira-kira 15 orang.

Perahu ini dikenali sebagai perahu payang berdasarkan operasi memukatnya yang kebiasaan menggunakan pukat payang. Perahu ini berukuran 14.2m panjang, 2.27m lebar, 3.1m tinggi dan menggunakan dua layar.

Pada kebiasaannya perahu payang akan dihias dengan lukisan awan larat yang indah (lihat gambar).


imej:YosriPerahuPayang.jpg|Perahu Payang di Muzium Negara.
imej:YosriPerahuPayang1.jpg|Perahu Payang di Muzium Negara.

Lihat juga

* Perahu-perahu orang Melayu

Rujukan
*
https://unimel.edu.my/journal/index.php/JTuah/article/view/1522


Payang
Bhesa paniculata

Pokok Biku-Biku merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Bhesa paniculata.
Lihat juga

* Senarai pokok
Rujukan


Pautan luar

* Kepelbagaian biologi dan pengurusan Taman Negeri Perlis: persekitaran fizikal dan biologi wang kelian, I. Faridah Hanum, Kasim Osman, A. Latiff, Jabatan Perhutanan Negeri Perlis, 2001 - Biodiversity conservation - 292 pages
* Preferred Check List of Sabah Trees, Y. F. Lee, Natural History Publications (Borneo), 2003 - Trees - 130 pages
Bintangur

Bintangur, bintangor (dua-dua dalam ), entangor atau bakakol adalah sejenis tumbuhan dalam genus Calophyllum keluarga Calophyllaceae yang tumbuh asal di Asia dan tersebar ke Afrika, benua Amerika, Australasia dan kepulauan Pasifik.

Perkataan "bintangur" dijejak daripada akar bahasa Proto-Austronesia *bintaŋuR yang bermaksud spesies penaga laut (Calophyllum inophyllum).
Botani

Spesies-spesies pokok bintangur jenis renek yang tumbuh sehingga 20 meter. Batangnya mempunyai kulit kayu berwarna kekuning-kuningan dan mempunyai sedikit rekahan, ia menghasilkan lateks tidak berwarna, putih atau kuning.

Helai daunnya mempunyai tepi keras di hujung tangkai dan permukaan atasnya mempunyai tekstur lekit-lekit. Urat-urat daunnya sempit dan selari dengan saluran resin.

Bunga-bunga pokok tumbuh dalam jambak tandan berpayung yang pendek dari ketiak daun atau hujung dahan. Kelopak and ranggi kuntum bunga ini nampak serupa dan disusun melingkar, setiap kuntum mempunyai banyak sulur bunga.

Buah spesies genus ini jenis drup berbentuk bulat dengan lapisan isi nipis menutupi biji benih besar, diameternya sebanyak 2-3 sentimeter.
Fail:Fruits_of_Calophyllum_brasiliense.jpg|Daun dan buah Calophyllum brasiliensis.
Fail:Lindoguanandi.JPG|Batang pokok C. brasiliensis
Fail:Botoesdeguanandi.JPG|Bunga C. brasiliensis
Fail:Guanandileavesbotanic.JPG|Daun C. brasiliensis

Spesies

Terdapat 187 spesies dalam genus ini:
Kegunaan

Bintangur mungkin dapat menghentikan pembiakan virus yang menyebabkan AIDS. Batang kayunya juga digunakan sebagai perencah di Malaysia, dan Singapura.
Rujukan

* Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.
* Musa Yaacob, Azimah Abd. Kadir, Zaharah Hasan. Tumbuhan Ubatan Popular Malaysia. MARDI (2009). ISBN 978-967-936-531-3

Bintangur
Kategori: Calophyllum
Pokok Bintangor Batu

Pokok Bintangor Batu merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Mesua macrantha.
Lihat juga

* Senarai pokok
Rujukan


Pautan luar

* Batu+Preferred+Check&dq=Bintangor Batu+Preferred+Check&hl=en&sa=X&ei=o61mVLz4NcfVuQTYhoDoCg&ved=0CBsQ6AEwAA Preferred Check List of Sabah Trees, Y. F. Lee, Natural History Publications (Borneo), 2003 - Trees - 130 pages
Penaga laut

Penaga laut atau bintangur laut (juga bintangor laut, nama botani: Calophyllum inophyllum) ialah spesies pokok bintangur yang malar hijau dan besar, ia terdapat di kawasan tropika Asia dan Wallacea. Pokok ini tumbuh di kawasan berpasir dan berbatu, dan hutan tepi paya bakau.
Botani

Pokok

Pokok penaga laut berdahan rendah dan tumbuh perlahan dengan silara yang lebar dan tidak sekata. Pokok ini tumbuh mencapai ketinggian 8 hingga 30 meter, batangnya bengkang-bengkok atau mencondong ke laut. Kulit kayunya gelap dan merekah. Akarnya biasa dan tidak banir. Seluruh bahagian pokok yang dikerat mengeluarkan getah putih susu atau kekuningan yang legap.

Helai daunnya ringkas berbentuk bujur dengan ukuran 8 hingga 20 sm panjang, berwarna hijau gelap dan berkilau dengan urat halus selari. Daun-daunnya disusun bertentangan.
Bunga

Pokok penaga laut mengambil masa banyak tahun sebelum mula berbunga. Ia boleh berbunga sepanjang tahun tetapi ada dua musim berbunga yang jelas pada April hingga Jun dan pada Oktober hingga Disember. Bunga-bunga ini kembang sebelum fajar dan terbuka sepenuhnya sehingga keesokan harinya.

Kuntum-kuntum bunganya muncul dalam jambak tandan atau malai di ketiak daun 25 hingga 30 milimeter lebar; setiap jambak menghasilkan 5 hingga 30 kuntum bunga. Setiap kuntum bunga mempunyai 8 hingga 13 kelopak putih dan banyak sulur bunga kuning emas; Ia berbau wangi yang menarik banyak jenis serangga mendebungakannya.
Buah

Buahnya jenis drup dan bulat dengan ukuran diameter 2 hingga 4 sm. Isinya mempunyai lapisan mampung sekeliling satu lapisan nipis dan keras, lapisan keras ini ada sebiji benih yang sedikit beracun. Lapisan luar buah berwarna hijau; ia berkedut apabila masak dan bertukar warna kuning atau perang kemerahan.

Buah ini disebarkan secara hanyut di laut dalam jangka masa yang panjang, tetapi buah ini juga dicatat boleh disebarkan kelawar yang memakan isi buahnya.
Kegunaan

Kayu

Kayu pokok ini dijadikan sumber balak orang Austronesia membina kapal-kapal mereka, orang Austronesia menyebarkan pokok ini ke pulau-pulau Oceania dan Madagaskar.

Pokok ini juga ditanam sebagai tanaman hiasan.
Ubatan

Air akarnya disapu pada mata bengkak. Biji buahnya ditumbuk sampai hancur dan disapu pada bisul. Bahagian jantan bunga dan kulit kayu pokoknya boleh merawat ibu yang bersalin.

Minyak boleh diambil daripada buah kekerasnya sebagai ubat merawat luka dan lecur.
Rujukan
Pautan luar

* Profil spesies di Flora and Fauna Web, Lembaga Taman Negara Singapura
Penaga laut
Kategori: Callophylum
Bekak kampung

Bekak kampung, bekak, beka, bikir, bikir angkup, bonglai, bonglai kayu, bolai kayu, bolai, boli, bongloi, boloi, merulai, merlai, merkulai, kulai, molar atau lunang (nama botani: Oroxylum indicum) ialah satu-satunya spesies dalam genus tumbuhan berbunga Oroxylum.
Peristilahan

Nama bekak () dan bikir () digunakan di negeri-negeri selatan Perak di Semenanjung Melayu. Nama beka () digunakan di Kelantan dan Pattani. Nama bekak kampung diberikan kerana pokoknya mempunyai dahan-dahan pelepah anak daun seperti bekak gunung tetapi tumbuh di sawah-sawah padi kampung.

Nama bolai () dan bonglai () digunakan di negeri-negeri Perak dan utara Semenanjung Melayu, nama bulai digunakan di Melaka. Nama-nama ini seasal dengan nama wongli dalam bahasa Jawa dan bunglui dalam bahasa Suluk.
Botani

Pokok bekak kampung atau kulai tumbuh sederhana besar sehingga ketinggian 20 meter, garis pusat pangkal batangnya 10–40 sentimeter. Ia tumbuh dahan daun yang tidak banyak, sebatang dahan daun berukuran 1–1.13 meter panjang terdiri daripada anak-anak daun lonjong berukuran 6.2–12.5 sm panjang dan 4.3–7.5 sm lebar bertangkai pendek.

Pucuk mudanya berwarna hijau kekuningan dan bertukar hijau tua setelah matang, daun-daunnya rapat dan lebat sampai batang-batang pokok menghasilkan teduhan seperti payung. Semua bahagian batang daun tumbuh dan layu sekaligus, batang-batang daun yang mati terkumpul pada pangkal batang pokok.
Bunga dan buah

thumb|150px|Bunga bonglai.

Bunganya tumbuh pada hujung tangkai-tangkai jambak tandan yang keluar di hujung dahan pokok kelopak setiap kuntumnya keras, berwarna perang atau ungu gelap dengan berukuran 2–4 sm panjang membentuk corong sari. Kuntum-kuntum tersebut mengeluarkan bau yang busuk dan didebungakan kelawar pada waktu malam.

Buah bekak jenis lenggai yang besar, sedikit bengkok dan leper dengan ukuran panjang dan lebar. Ia mengandungi banyak biji putih kecil yang sangat nipis dan bersayap.
Khasiat

Ia mengandungi air, karbohidrat, tanin, baikalin, glukosa, serat, krisin, alkoloid, kalsium, kalium, zink, zat besi, magnesium, fosforus dan vitamin.

Bonglai dikatakan boleh merawat sakit perut, rematisme, luka yang membawa jangkitan, angin dalam perut atau usus, demam panas, kolera, bengkak sendi, disenteri, sakit kepala, limpa bengkak, sakit gigi, sakit urat, tekanan darah tinggi dan darah bertoksik atau kotor. Ia juga sesuai dijadikan pembuka selera makan dan rawatan ibu selepas bersalin.
Kegunaan

Pucuk dan buah muda bekak kampung atau kulai boleh dibuat ulam dengan dicelurkan dahulu sebelum dimakan dengan sambal belacan, budu mahupun cencaluk. Buahnya yang masih muda boleh dibuat kerabu. Daunnya berasa sedikit kelat dan pedas.
Rujukan
Sumber-sumber

*
*
*
*
Pautan luar

* Profil spesies di Sistem Maklumat Biokepelbagaian Malaysia

Bonglai
Kategori: Bignoniaceae
Kategori: Ulam
Pokok Buah Keras Laut

Buah keras laut, kampis, kampis cina, kemiri cina atau bengkak adalah sejenis tumbuhan pohon dari hutan pantai anggota famili Hernandiaceae yang terdapat di hutan Malaysia serta di negara-negara ASEAN yang lain. Nama saintifiknya Hemandia nymphaefolia (presl).
Perisitlahan

Nama-nama setempat rantau Nusantara antara lainnya:

* hapo-hapo (Sim.);
* kampé, mata ikan (Mnd.);
* kampis, kampak, binong laut (Sd.)
* bĕngkak, brĕndala, kĕmirèn (Jw.)
* nawoko ma lako, nau ma lako (Hal.);
* nyalako (Ternate)
* nyalau (Tidore).
Pemerian

Pohon tumbuh meninggi hingga 20 m dan gemang batang hingga 60 cm. Daun tersebar, tunggal, bertangkai panjang, tanpa penumpu. Helaian daun bentuk perisai (peltata), bundar telur, 12-33 × 9–28 cm, bertepi rata, berhujung runcing, gondol, seperti kulit.

Bunga-bunga berkelamin satu, berumah satu, berkumpul dalam malai rata (cymose corymb) yang bertangkai panjang, 20–30 cm, dan berambut. Ujung tangkai dengan pembalut berdaun-4, melindungi 3 kuntum bunga, yang tengah betina dengan tangkai sangat pendek, diapit 2 bunga jantan yang bertangkai. Daun tenda bunga memanjang, 7-8 mm, tumpul, putih; kebanyakan berjumlah 6 pada bunga jantan, dan 8 helai pada bunga betina.

Buah kering, berbiji tunggal, dengan pembungkus buah yang melembung, bulat memanjang lk. 4 cm, pada hujungnya membuka.
Ekologi

Ia menyebar luas di wilayah tropika, namun terbatas di lingkungan pantai seperti di hutan atau paya-rawa. Pohon ini berbunga di sekitar bulan Maret, dan berbuah pada Jun hingga Juli. Buah dan bijinya dipencarkan oleh kalong mariana (Pteropus mariannus).
Manfaat

Kayunya ringan dan kurang awet. Penduduk pulau-pulau di Pasifik selatan memanfaatkannya untuk perkakas ringan seperti terompah kayu, gagang kipas, papan tulis, pelampung jaring, badan sampan dan lain-lain.

Rumphius menguraikan tumbuhan ini dengan nama Arbor ovigera dan menyebutkan bahawa di Amboina pada masa lalu (dikenal sebagai ay gosso) akarnya dikunyah bersama buah pinang untuk mengatasi keracunan akibat makan kepiting atau yang sebangsanya. Bijinya mengandung 51% minyak lemak yang kental, dan mengandung alkaloid.
Rujukan


Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
* Bhavatu Sabba Mangalam

Kategori:Hernandiaceae
Kategori:Pohon kayu
Kategori:Tumbuhan ubat
Buah Keras Laut
Randa

Randa, turut dipanggil cempaka hutan, kepayang air, jambu batu paya dan sempedu burung (Gardenia carinata) ialah spesies tumbuhan berbunga yang terdapat di Semenanjung Malaysia dan Thailand.

Pokok randa merupakan sejenis pokok beracun. Getahnya, terutama yang terdapat pada bunga dan tangkai daun mempunyai bahan kimia alamandin. Ia menyebabkan tindak balas kimia dengan kulit dan menyebabkan keradangan kimia.
Lihat juga

* Mentiung, Gardenia tubifera
Rujukan
Pautan luar

* The Malaysian Forester, Volume 47, Officers of the Forest Department, Malaysia., 1984 - Forests and forestry


Kategori:Rubiaceae
Kategori:Bunga
Cengal

Cengal (Neobalanocarpus heimii) ialah spesies pokok kayu keras yang amat popular. Kawasan taburan semula jadi pokok ini terhad di Semenanjung Malaysia, Singapura dan selatan Thailand.

Cengal menghasilkan kayu terbaik dan mencapai harga tertinggi di pasaran jika dibandingkan dengan jenis kayu lain dan tergolong dalam keluarga Dipterocarpaceae iaitu sejenis pokok menghasilkan buah yang mempunyai sepasang sayap serta mengeluarkan resin atau damar.
Taburan

Di Malaysia, cengal tumbuh di kawasan hutan tanah pamah yang mempunyai ketinggian kurang dari 1,000 m terutama di kawasan yang mempunyai saliran air yang baik. Kebiasaannya pokok cengal hidup dengan baik di kawasan yang menerima hujan lebih dari 2,000 mm setahun dan tiada musim kemarau yang panjang.

Pokok cengal terbesar dan tertua di Malaysia dijumpai di Gunung Mandi Angin, Kompartmen 5, Hutan Simpan Pasir Raja, Hulu Dungun pada 1999 oleh Pegawai Renjer Durian Mas II, Encik Omar Mohamad.

Pokok cengal tersebut setinggi 65 meter dengan ukur lilitnya 16.75 m, atau kira-kira 13 pemeluk, serta bergaris pusat 5.32 m memerlukan 27 buah lori bagi mengangkut kayunya jika ditebang. Isipadu pokok cengal ini dianggarkan 220 m³ dengan berat 120 tan metrik.

Usia pokok tertua ini dianggarkan 1,300 tahun iaitu berdasarkan kaedah pengiraan pokok di kawasan tropika mengikut gegelang pertumbuhan (growth ring) pada kadar 0.4 cm setahun. Pokok cengal itu setinggi 16.5 m dengan ukur lilit 16.75 m membolehkan 13 orang memeluk batangnya yang besar. Pokok cengal itu dijumpai di pada tahun 1999 oleh pekerja Jabatan Hutan, Omar Mohamad.

Pokok yang terletak lebih kurang 200 m dari sempadan Taman Negara dan 390 m dari paras laut di kawasan Kompartmen 5 hutan ini, telah menerima pengiktirafan The Malaysia Book of Records sebagai pokok terbesar di Semenanjung Malaysia dan didokumenkan dalam keluaran edisi ketiga pada tahun 2001.
Kegunaan

Kayu cengal adalah kayu keras yang tahan lama dan mempunyai ketumpatan antara 915 hingga 980 kilogram per meter padu yang kebiasaannya digunakan dalam kerja pembinaan berat terutama pembinaan bot, selain dijadikan tiang, serta jambatan tanpa perlu diawet kerana ia tahan dari serangan anai-anai.

Ketahanan kayu itu disebabkan terdapat sejenis bahan awet semula jadi yang melindungi kayu teras. Kayu gubal, teras serta kulit kayu cengal mempunyai sejenis damar yang dikenali sebagai damar penak dan boleh digunakan dalam pembuatan varnis.
Rujukan

Kategori:Dipterocarpaceae
Phoenicopteridae

Keluarga Phoenicopteridae mencakupi spesies-spesies burung randai tropika yang berkaki kurus panjang, berparuh lengkung, berleher panjang dan berbulu merah jambu. Keluarga burung tersebut satu-satunya yang wujud dalam order Phoenicopteriformes. Burung ini biasanya hidup di kawasan berair. Ada 4 spesies burung dalam keluarga ini yang ditemui tersebar di benua Amerika Utara, Amerika Tengah dan Amerika Selatan, dan dua spesies tersebar di Afrika, Asia, dan Eropah.

Spesies flamingo yang terbanyak adalah flamingo besar dan flamingo Amerika atau flamingo Caribbean. Flamingo besar lebih pudar warnanya dan tinggal di Eurasia, daripada kawasan timur Mediterranean ke India; dan di beberapa bahagian di Afrika. Flamingo Amerika atau flamingo Caribbean berwarna merah terang dan membiak di kawasan Caribbean, dari Yucatan dan Hindia Barat ke pesisiran pantai timur laut Amerika Selatan. Spesies ini membiak dengan baik dalam kawasan yang terkurung. Kedua-dua spesies jantan burung ini boleh mencapai tinggi 155 sm.
Anatomi

thumb|Kepala-kepala sepasang burung Phoenicopterus roseus.

Burung-burung dalam keluarga ini mempunyai paruh yang bengkok untuk mengacau air; paruhnya ditarik cepat-cepat membentuk pusaran kecil yang memerangkap serangga, krustasea dan moluska kecil yang diceduk; rahang bawah paruhnya dilitupi bulu-bulu kecil (lamella) yang menapis keluar air diceduk sambil menangkap hidupan yang hendak dimakan.
Taksonomi

Nama keluarga ini dijejak kepada kata-kata bahasa Yunani phoinix "kirmizi" dan pteron "sayap".
Spesies-spesies
Galeri


Fail:Flamingo_di_Zoo_Negara,_Malaysia.JPG | Flamingo di Zoo Negara, Malaysia.
Fail:FlamingoZooNegara.jpg|Di Zoo Negara
Fail:Flamingo, Taman Burung, Kuala Lumpur.jpg|Flamingo di Taman Negara Kuala Lumpur.
Fail:Flamingo.asleep.600pix.jpg|Flamingo tidur

Rujukan
Pautan luar

* Flamingoresources.org

Flamingo
Flamingo
Negara-Negara Komanwel

thumb|right|250px|Negara-Negara Komanwel
Negara-Negara Komanwel atau Komanwel sahaja (Bahasa Inggeris: Commonwealth of Nations) merupakan satu persatuan yang melibatkan negara-negara berdaulat yang memperoleh kemerdekaan oleh British atau pernah dijajah oleh pihak British kecuali Amerika Syarikat, yang tidak terlibat dalam kesatuan ini.

Bukan semua ahlinya mengiktiraf raja British, Raja Charles III sebagai ketua negara. Negara-negara yang mengambilnya sebagai ketua negara termasuk dalan Alam Komanwel ataupun "Commonwealth Realm". Bagaimanapun, majoriti ahli-ahli persatuan ini pula bersifat republik manakala sebahagian negara-negara yang lain pula mempunyai sistem beraja mereka yang tersendiri seperti Malaysia, Brunei dan Tonga. Namun demikian, semua ahlinya menganggap Raja Charles III sebagai Ketua Komanwel.
Sejarah

Komanwel merupakan lanjutan Empayar British yang lahir daripada Persidangan Imperial pada akhir 1920-an. Selepas negara-negara jajahan British mencapai kemerdekaan, komanwel telah ditubuhkan untuk menyatukan negara-negara bekas jajahan British ini.
Senarai ahli mengikut benua

Tarikh keahlian (dalam kurungan).

* Eropah
** (1931) (Alam Komanwel)
** (1961)
** (1964)

* Amerika Utara
** (1931) (Alam Komanwel)
** (1962) (Alam Komanwel)
** (1962)
** (1966) (Alam Komanwel)
** (1973) (Alam Komanwel)
** (1974) (Alam Komanwel)
** (1978)
** (1979) (Alam Komanwel)
** (1979) (Alam Komanwel)
** (1981) (Alam Komanwel)
** (1981) (Alam Komanwel)
** (1983) (Alam Komanwel)

* Amerika Selatan
** (1966)

* Afrika
** (1931) (meninggalkan Komanwel antara 1961 - 1994)
** (1957)
** (1960) (digantung antara 1995 - 1999)
** (1961)
** (1961)
** (1962)
** (1963)
** (1964)
** (1964)
** (1965) (meninggalkan Komanwel antara 2013 - 2018)
** (1966)
** (1966)
** (1968)
** (1968)
** (1976)
** (1990)
** (1995) (negara pertama bukan jajahan British)
** (1995)
** (2009) (negara kedua bukan jajahan British)
** (2022) (negara ketiga bukan jajahan British)
** (2022) (negara keempat bukan jajahan British)

* Asia
** (1947)
** (1947) (meninggalkan Komanwel antara 1972 - 1989, digantung 1999 - 2004 dan 2007 - 2008)
** (1948)
** (1957)
** (1965)
** (1972)
** (1982) (meninggalkan Komanwel antara 2016 - 2020)
** (1984)

* Australia dan Oceania
** (1931) (Alam Komanwel)
** (1931) (Alam Komanwel)
** (1970) (meninggalkan Komanwel antara 1987 - 1997, digantung 2000 - 2001 dan 2009 - 2014)
** (1970)
** (1970)
** (1975) (Alam Komanwel)
** (1978) (Alam Komanwel)
** (1980)
** (1978) (Alam Komanwel)
** (1979)
** (1999)
Bekas ahli

** meninggalkan Komanwel pada 1949
** dijadikan wilayah di Kanada pada 1949
** meninggalkan Komanwel pada 2003.
Sukan

* Sukan Komanwel
Rujukan


Kategori:Komanwel
Kategori:Pertubuhan antarabangsa
Loei

Wilayah Loei (bahasa Thai: เลย) ialah satu wilayah (changwat) yang terletak di bahagian timur laut negeri Thai, dan merupakan salah satu wilayah yang mempunyai paling sedikit penduduk. Wilayah-wilayah berjiran (dengan arah ikut jam dari timur) ialah Nong Khai, Udon Thani, Nongbua Lamphu, Khon Kaen, Phetchabun, dan Phitsanulok. Di utara, ia menyempadani Xaignabouli dan Wilayah Vientiane di Laos.
Geografi

Wilayah ini berbukit-bukau, dengan ibu kota Loei terletak di lembangan subur. Sungai Loei, cawang Sungai Mekong, yang mengalir merentasi wilayah ini membentuk sempadan antara Wilayah Loei di utara dan Laos yang berjiran.

Sedangkan suhu-suhu pada musim yang panas dalam sekitar bulan April boleh mencapai 40°C, wilayah ini adalah satu-satunya tempat di negeri Thai yang mencapai dengan tetap suhu yang lebih rendah daripada 0°C pada malam-malam musim yang sejuk pada sekitar bulan Disember.

Wilayah ini mempunyai banyak gunung, termasuk Gunung Phu Kradung yang merupakan sebahagian Taman Negara Phu Kradung.
Sejarah

Pada tahun 1853, Raja Mongkut (Rama IV) mengasaskan kota Loei untuk mentadbirkan penduduk yang semakin bertambah di kawasan itu. Pada tahun 1907, Wilayah Loei ditubuhkan.
Lambang

Mohor wilayah menunjukkan menara Phra That Si Song Rak yang dibina pada tahun 1560 oleh Raja Maha Chakrapat dari kerajaan Ayutthaya, dan Raja Chai Chetha dari Lan Xang. Ia menandai sempadan antara kedua-dua kerajaan. Pokok wilayah ialah Pokok Pinus Khasi (Pinus kesiya).

Bahagian pendtabiran

Wilayah ini dibahagikan kepada 12 buah daerah (Amphoe), serta 2 buah daerah kecil (King Amphoe). Daerah-daerah ini dibahagikan lagi kepada 89 buah komun (tambon) dan 839 buah kampung (muban).
Pautan luar

* Laman web rasmi Wilayah Loei
* Laman web Pihak Berkuasa Pelancongan Negeri Thai


Kategori:Wilayah di Thailand
Dear Land of Guyana, of Rivers and Plains

Dear Land of Guyana merupakan lagu kebangsaan Guyana yang dipillih sebulan sebelum kemerdekaan pada 1966, liriknya ditulis Archibald Leonard Luker manakalanya lagu tersebut digubah Robert Cyril Gladstone Potter.
Lirik Lagu

:Dear land of Guyana, of rivers and plains;
:Made rich by the sunshine, and lush by the rains,
:Set gem like and fair, between mountains and sea,
:Your children salute you, dear land of the free.

:Green land of Guyana, our heroes of yore,
:Both bondsmen and free, laid their bones on your shore.
:This soil so they hallowed, and from them are we,
:All sons of one Mother, Guyana the free.

:Great land of Guyana, diverse though our strains,
:We are born of their sacrifice, heirs of their pains,
:And ours is the glory their eyes did not see,
:One land of six peoples, united and free.

:Dear land of Guyana, to you will we give,
:Our homage, our service, each day that we live;
:God guard you, great Mother, and make us to be
:More worthy our heritage, land of the free....
Terjemahan Bahasa Malaysia

:Tanah Guyana tercinta, sungai dan dataran;
:Menjadi kaya dengan cahaya matahari, dan subur oleh hujan,
:Tetapkan permata seperti dan indah, antara gunung dan laut,
:Anak-anak anda memberi salam kepada anda, Tanah bebas tercinta.

:Tanah hijau Guyana, pahlawan kita dulu,
:Kedua-dua penjawat dan bebas, meletakkan tulang mereka di pantai anda.
:Tanah ini sehingga mereka suci, dan dari mereka kita,
:Ibu semua anak lelaki, Guyana bebas

:Tanah Guyana raya, beragam walaupun dari keturunan darah kita,
:Kami lahir dari pengorbanan mereka, pewaris penderitaan mereka,
:Dan kemuliaan yang belum dilihat oleh mereka adalah milik kita,
:Satu tanah yang terdiri daripada enam orang, bersatu dan bebas.

:Tanah Guyana tercinta, kepada anda akan kami berikan,
:Penghormatan kami, perkhidmatan kami, setiap hari yang kami hidup;
:Tuhan peliharamu, Ibu besar, dan jadikanlah kami untuk menjadi
:Lebih bernilai warisan kita, tanah bebas ....
Pautan Luar

* Fail MIDI

Kategori:Lagu kebangsaan